Ջորջը ջունգլիից (մուլտֆիլմ)

**Ջորջը ջունգլիից** (), ամերիկյան անիմացիոն հեռուստասերիալ, որը ստեղծել և արտադրել են Ջեյ Ուորդը և Բիլ Սքոթը՝ նույն անձինք, ովքեր նաև հեղինակել են «The Adventures of Rocky and Bullwinkle and Friends» սերիալը։ Ջորջի կերպարը ներշնչված է Տարզանի պատմությունից, ինչպես նաև Ջորջ Էյֆերմանի («Միստր Ամերիկա», «Միստր Տիեզերք» տիտղոսակիր և «IFBB» փառքի սրահի անդամ) մուլտիպլիկացիոն կերպարից։ Վերջինս ստեղծվել է Երկրորդ համաշխարհային պատերազմի ժամանակ՝ ռազմածովային ուժերում ծառայող խոհարարի կողմից։ Սերիալն առաջին անգամ եթեր է դուրս եկել 1967 թվականի սեպտեմբերի 9-ից դեկտեմբերի 30-ը՝ «ABC-TV» հեռուստաալիքի շաբաթօրյա առավոտյան ծրագրում՝ բաղկացած լինելով ընդամենը 17 սերիայից։ Այնուհետև նոր սերիաներ պատվիրելու փոխարեն հեռուստաալիքը բազմիցս վերարձակում էր նույն սերիաները՝ մինչև 1969 թվականի սեպտեմբերը։ Դրանից հետո այն տեղափոխվեց կիրակնօրյա եթեր և շարունակվեց հեռարձակվել մինչև 1970 թվականի սեպտեմբերի 19-ը։ Սա Ջեյ Ուորդի վերջին անիմացիոն հեռուստասերիալն էր, որը ստեղծվել և արտադրվել էր նրա կողմից մինչև նրա մահը՝ 1989 թվականին։

## Ծրագրի ձևաչափ
Սերիալի յուրաքանչյուր դրվագ բաղկացած էր երեք՝ իրար հետ կապ չունեցող հատվածից՝ «Ջորջը ջունգլիից», «Թոմ Սլիք» և «Սուպեր հավ»։ Բոլոր երեք մուլտֆիլմերի թեմատիկ երաժշտության տեքստերը գրել են Սթեն Ուորթը և Շելդոն Օլմանը։ Ուորթը հիմնականում երաժշտությունն է գրել, իսկ Օլմանը՝ խոսքերը։ Ամեն դրվագ ավարտվում էր տիմպանի հարվածով, որին հաջորդում էր բարձրացող տոնայնությամբ ձայն, այնուհետև՝ բառային խաղ։

Ի տարբերություն Ուորդի այլ սերիալների՝ այս սերիալի արտադրությունը կատարվել է Հոլիվուդում՝ ներգրավելով փորձառու անիմատորների, ինչպիսիք են՝ Ֆիլ Դանկանը, Ռոդ Սքրիբներն ու Ռուդի Զամորան։ Ջեյ Ուորդի թիմի մշտական անդամներ Բիլ Սքոթը, Ջուն Ֆորեյը, Փոլ Ֆրիսը և Դօս Բաթլերը ապահովել են հիմնական կերպարների ձայները բոլոր երեք սերիալներում։

Սերիալները տեխնիկապես ավելի առաջադեմ էին, քան Ուորդի նախորդ անիմացիաները, որոնք ստեղծվել էին մեքսիկական «Gamma Productions» ստուդիայում, որի հետ համագործակցում էր Ուորդը։ Ուորդն այնքան գոհ էր «Ջորջը ջունգլիից» սերիալից, որ թույլատրեց անցնել բյուջեի սահմանները, ինչը հանգեցրեց զգալի ֆինանսական կորուստների և վերջնականապես սահմանափակեց սերիալի դրվագների թիվը՝ ընդամենը 17-ի։

2008 թվականին «Classic Media» և «Genius Entertainment» ընկերությունները թողարկեցին սերիալի ամբողջական տարբերակը DVD ֆորմատով։

## Հատվածներ
### Ջորջը ջունգլիից
«Ջորջը Ջունգլներից» հատվածը ստեղծվել է Էդգար Ռայս Բերոուսի Տարզանի պատմությունների նմանակությամբ։ Ջորջը թեթևամիտ, սակայն մեծահոգի «կապիկ մարդ» է, որին մշտապես կանչում է շրջանային կոմիսար Ալիստայրը (ձայնը՝ Փոլ Ֆրիսի), որպեսզի փրկի Աֆրիկայի Մբվեբվե նահանգի ջունգլիների բնակիչներին տարբեր վտանգներից։

Սերիալի բացման տեսարանում Ջորջը ճոճվում է որթատունկերի վրա, սակայն անընդհատ դեմքով բախվում է ծառերին կամ այլ խոչընդոտների։ Այս ընթացքում հնչող թեմատիկ երգում երգիչները նախազգուշացնում են նրան՝ «*watch out for that tree!*» («զգուշացիր ծառից»), սակայն նա կրկին ու կրկին չի նկատում։ Մեկ այլ շարունակական հումորային դրվագ է այն, որ Ջորջը մշտապես մոռանում է, որ ապրում է ծառի մեջ. ամեն անգամ, երբ փորձում է դուրս գալ տնից, նա պարզապես ընկնում է ցած։

Ջորջի «սիրելի զուգընկերը» Ուրսուլան է (ձայնը՝ Ջուն Ֆորեյի), Ջեյնի նման մի կերպար, ով զգալիորեն ավելի խելացի է, քան Ջորջը։ Առաջին դրվագում և սերիալի բնօրինակ պիլոտում կերպարին ուղղակիորեն կոչում են Ջեյն։ Ջորջի ամենամոտ ընկերն Էյփ անունով շիմպանզե է (, ձայնը՝ Փոլ Ֆրիսի)։ Ջորջն ունի նաև փիղ, որին անվանում են Շեփ։ Շեփն իրեն պահում է տնային շան պես․ Ջորջի բնորոշմամբ՝ «մեծ, շատ մեծ, գետնանուշ սիրող շնիկ» (*great big peanut-lovin’ poochie*)։ Ջորջը կարծես թե իսկապես կարծում է, որ Շեփը շուն է։ Նշանավոր կերպար է նաև Տուկի Տուկի թռչունը, որը հայտնի է իր յուրօրինակ կանչով՝ *«Ah ah ee ee tooky tooky!»*։

Ջորջի՝ ամենահաճախ հանդիպող հակառակորդներն են երկու որսորդներ՝ «Թայգըր» Թիթերիջը (ձայնը՝ Դոս Բաթլերի) և «Վիվիլ» Փլամթրին (ձայնը՝ Փոլ Ֆրիսի)։ Թայգըրը, որն ավելի բարձրահասակ է, կրում է արևադարձային սաղավարտ և դեղնականաչավուն հագուստ, ունի բարակ բեղեր և խոսում է օքսֆորդյան շեշտադրությամբ։ Ուիվըլը խոսում է ծովահենի նման և կրում է սպիտակ շապիկ, կարճ շորտեր և գլխարկ։ Ջորջի՝ մեկ այլ պարբերաբար հանդիպող հակառակորդն է խենթ գիտնական Դոկտոր Չիկագոն (ձայնը՝ Դոս Բաթլերի)։

Չնայած իր մտավոր ունակությունների անհուսալի վիճակին՝ Ջորջն օժտված է զգալի ֆիզիկական ուժով և բնազդային ունակություններով, որոնք թույլ են տալիս նրան գտնել և հետապնդել թշնամիներին։ Երբ հայտնվում է կարծես անլուծելի իրավիճակում, նա օգտվում է իր փոքրիկ գրպանի «բառարանից», որտեղ ներառված են տարբեր կենդանիների կանչեր՝ օգնություն կանչելու նպատակով։ Սակայն գրեթե միշտ նա սխալ կանչ է ընտրում՝ հարուցելով անհամապատասխան կամ զվարճալի արդյունքներ։

### Թոմ Սլիք
«Թոմ Սլիքը» ներկայացնում է գլխավոր հերոսին (համապատասխան կրկնօրինակումը՝ Բիլ Սքոթի), որը մրցարշավային վարորդ է և մասնակցում է մրցարշավներին վստահելի մեքենայով՝ «Թանդերբոլթ Գրիսսլափեր»-ով։ Նրան ուղեկցում են իր ընկերուհին՝ Մարիգոլդը (կրկնօրիանակումը՝ Ջուն Ֆորեյի) և իր ծեր մեխանիկը՝ Գերտի Գրաուլերը (կրկնօրինակումը՝ Բիլ Սքոթի)։ Թոմի հիմնական հակառակորդներն են բարոն Օտտո Մատիկը (կրկնօրինակումը՝ Փոլ Ֆրիսի) և նրա օգնական Կլուչերը (կրկնօրինակումը՝ Դոուս Բաթլերի), որին բարոնը հարվածում էր մանեկաբանալիով, երբ վերջինս խառնում էր Օտտոյի ծրագրերը։ Մրցարշավների մեծ մասը տեղի են ունենում Փիթսբուրգի և Մունսի քաղաքների միջև՝ Ինդիանայում։

### Սուպեր Հավ
*«Սուպեր Հավը»* ներկայացնում է գլխավոր հերոսին (կրկնօրինակումը՝ Բիլ Սքոթի), որը սուպերհերոս է (ով «իրական կյանքում» հարուստ Հենրի Քաբոթ Հենհաուս III-ն է)՝ բուսակեր առյուծ օգնական Ֆրեդի հետ (կրկնօրինակումը՝ Փոլ Ֆրիզի): «Սուպեր Հավը» սովորաբար սկսում է իր արկածները «Դեպի սուպեր հավաբուն, Ֆրե՛դ» մարտական բացականչով, որին Ֆրեդը պատասխանում է. «Ռոջեր Ուիլքոքս»: Երբ Ֆրեդը ցույց է տալիս իր վերջին վնասվածքը, «Սուպեր Հավը» պատասխանում է. «Դու գիտեիր, որ աշխատանքը վտանգավոր է, երբ ստանձնեցիր այն, Ֆրե՛դ»: Հետևելով իր սեփական սխալներին՝ Սուպեր Հավը նշում է «Ուրախ եմ, որ այստեղ ոչ ոք չի տեսել սա»:

## Սերիաներ
Յուրաքանչյուր եթերաշրջան բաղկացած է «Ջորջը ջունգլիից», «Սուպեր Հավ» և «Թոմ Սլիք» մուլտֆիլմներից։

## Հոմ Մեդիա
2008 թվականի փետրվարի 12-ին «Classic Media»-ն թողարկեց 1967 թվականի սերիալի ամբողջական հավաքածուն, որը, որպես լրացուցիչ առանձնահատկություն, ներառում էր *«Ջորջը ջունգլիից»* և *«Սուպեր Հավը»* սերիալների փորձնական տարբերակները։

## Ճանաչում
2002 թվականին «*TV Guide»-ը* *«*Ջորջը ջունգլիից» մուլտֆիլմը դասեց «Բոլոր ժամանակների 50 մեծագույն մուլտհերոսների» ցանկ։

## Կից սերիաներ
### Կոմիքս
«Gold Key Comics»-ը 1969 թվականին հրատարակեց այս շարքի հիման վրա ստեղծված կոմիքսների երկու համար։

### Ֆիլմեր
1997 թվականին նկարահանվեց *[[Ջորջը ջունգլիից (ֆիլմ)|«Ջորջը ջունգլիից (ֆիլմ)»]]* ֆիլմը։ Ջորջի դերը խաղաց Բրենդան Ֆրեյզերը, Ուրսուլայինը՝ Լեսլի Մանը, Էյփին հնչյունավորել է Ջոն Քլիզը, իսկ չարագործ Լայլ Վան Դե Գրուտի դերը խաղացել է Թոմաս Հեյդեն Չարչը։ 2003 թվականին թողարկվեց ֆիլմի շարունակությունը՝ *[[George of the Jungle 2|«Ջորջը]]* *[[George of the Jungle 2|ջունգլիից 2»-ը]]*, որտեղ գլխավոր դերերում էին Քրիստոֆեր Շոուրմանը որպես Ջորջ, իսկ Ջուլի Բենցը ՝ որպես Ուրսուլա։

### 2007թ․ սերիալներ
40 տարի անց՝ 2007 թվականին, «Classic Media»-ն մշակեց *«Ջորջը ջունգլիից»* նոր անիմացիոն շարքը։ Այժմ այն թողարկվում է համագործակցության արդյունքում։ Սերիալի նոր տարբերակն արտադրվել է «Studio B Productions»-ի և «Teletoon Canada»-ի համագործակցության արդյունքում (ներգրավված են նաև այլ ստուդիաներ), և ներկայումս հեռարձակվում է «Teletoon»-ով Կանադայում և Cartoon Network- ով ԱՄՆ-ում։ Սերիալը նախատեսված էր ցուցադրել Մեծ Բրիտանիայում «Nicktoons»-ով  և Հարավարևելյան Ասիայում «Disney Channel Asia»-ով։ Սերիալի պաշտոնական պրեմիերան «Cartoon Network»-ում կայացավ հունվարի 18-ին։ Երկու եթերաշրջաններն էլ թվային տարբերակով հասանելի են iTunes-ում։

Սերիալը սկզբում ուներ 26 սերիա՝ յուրաքանչյուր սերիայում Ջորջի մասին երկու պատմվածքով, ընդհանուր առմամբ՝ 52 պատմություն։ 2016 թվականին նկարահանվեց ևս 26 սերիա՝ նույնպես յուրաքանչյուր սերիայում  Ջորջի մասին երկու պատմվածքով։

## Մշակութային հղումներ
«Weird Al» Յանկովիչը *«*Ջորջը ջունգլիից*»* երգի քավեր տարբերակը կատարել է «Dare to Be Stupid» (1985) երգում, որը Յանկովիչի թողարկած միակ քավեր տարբերակն էր, և որը հետագայում հայտնվեց 1997 թվականի խաղարկային ֆիլմի սաունդթրեքում: «Like a Surgeon» տեսահոլովակում բժիշկը դիտում է հեռուստասերիալի մի հատված:

«The Presidents of the United States of America» երգի մեկ այլ քավեր տարբերակ նույնպես հայտնվել է սաունդթրեքում։

«Rhino Records»-ի՝ 1989 թվականին թողարկած «Rerun Rock: Superstars Sing Television Themes» ալբոմը ներառում էր Լեդ Զեփելինի «Whole Lotta Love» երգի ոճով կատարված և Սքոթ Շոուի կատարմամբ կատարված քավեր տարբերակը։

## Ծանոթագրություններ

## Արտաքին հղումներ
* 
* ''George of the Jungle''' at Don Markstein's Toonopedia. Archived from the original on August 3, 2016.

Կատեգորիա:Ամերիկյան կատակերգական հեռուստասերիալներ
Կատեգորիա:Հեռուստասերիալներ
Կատեգորիա:Մուլտսերիալներ